Gyógyszert loptak az idõs asszonyok
Menekülés közben szórták el a zsákmányt a tetten ért betörõnõk, de ez sem segített rajtuk.
Gyógyszer, tûzifa, villanykörte – nem válogatott az év elsõ napján akciózó páros, az 58 és 62 éves nõ mindent vitt, amit a feltört kenézlõi házban talált.

Szerencsétlenségükre egy járõr páros ekkor fordult be az utcába, így

már akkor lebuktak, amikor megpróbáltak kimászni a kerítésen.

A gyanúsítottak menekülés közben elszórták a lopott tárgyakat, de nem jutottak messzire. A járõrök  Sárospataki Rendõrkapitányságra vitték õket, ahol mindketten beismerték tettüket.

Az ügyükben folytatott nyomozást a napokban lezárták, innen már az illetékes járási ügyészség foglalkozik az esettel.